Fasa gidan yari a Damaturu
Fasa gidan yarin Damaturu dai wani hari ne da wasu ƴan bindiga su 40, da ake kyautata zaton ƴan ƙungiyar Boko Haram ne suka kai a gidan yarin Jimeta da ke Damaturu babban birnin jihar Yobe a arewa maso gabashin Najeriya. Ana tunanin harin wani yunƙuri ne na ceto ƴan kungiyar Boko Haram ɗin da ke ɗaure. Kimanin fursunoni 40 ne suka tsere daga gidan yarin; fursunoni bakwai da mai kula da gidan yari ɗaya sun mutu. Fursunonin da suka tsere yawancinsu ƴan tawayen ne.

Lamarin 
Lamarin ya faru ne a safiyar lahadin ranar, 4 ga watan Yuni a shekara ta 2012. An bayyana cewa ƴan ta’addan sun kai hari gidan yarin ne ta hanyar fadar sarkin garin, a lokacin da gwamnatin jihar Yobe ta saka dokar hana fita. Shigar ƴan ta’addan a gidan yarin, ya jawo hankalin jami’an tsaron gidan yarin ɗauke da makamai da sauran jami’an tsaro da ke cikin gidan yarin, lamarin da ya sa ƴan Boko Haram ɗin suka yi musayar wuta da jami’an tsaro. Waɗanda suka tseren dai ƴan ƙungiyar Boko Haram ne. Fasa gidan yarin ya yi sanadiyar mutuwar fursunoni bakwai da wani jami’in gidan yarin, kuma hakan dai ya yi sanadiyyar jikkata mutane da dama.

Duba kuma 

 Jerin fasa gidajen yari a Najeriya
 Fasa Gidan Yari a Najeriya

Manazarta 

2012 Kashe-kashe a Najeriya
Boko Haram
Fasa gidan yari a Najeriya
Jihar Yobe